pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” รับเรื่องร้องขอความเป็นธรรมจากผู้เสียหายกรณีฝากเงินสหกรณ์ออมทรัพย์สุขภาพไทย
วันศุกร์ที่ 15 กันยายน 2560
“ยุติธรรม” รับเรื่องร้องขอความเป็นธรรมจากผู้เสียหายกรณีฝากเงินสหกรณ์ออมทรัพย์สุขภาพไทย
นายธวัชชัย ไทยเขียว รองปลัดกระทรวงยุติธรรม รับหนังสือร้องขอความเป็นธรรมจากนางสาวมัลลิกา จรรยาพอจิต และผู้เสียหายจากการฝากเงินกับสหกรณ์ออมทรัพย์สุขภาพไทยของโรงพยาบาลเอกชนแห่งหนึ่งย่านบางนา
เมื่อวันพฤหัสบดีที่ ๑๔ กันยายน ๒๕๖๐
ณ บริเวณด้านหน้าศูนย์บริการร่วมกระทรวงยุติธรรม อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
รับหนังสือร้องขอความเป็นธรรมจากนางสาวมัลลิกา จรรยาพอจิต
และผู้เสียหายจากการฝากเงินกับสหกรณ์ออมทรัพย์สุขภาพไทยของโรงพยาบาลเอกชนแห่งหนึ่งย่านบางนา
เพื่อขอให้กระทรวงยุติธรรมช่วยเหลือด้านการดําเนินคดี พร้อมทั้งขอให้ช่วยจัดหาทนายความเพื่อต่อสู้คดี
เนื่องจากสหกรณ์ฯ อ้างว่า มีเจ้าหน้าที่สหกรณ์ฯ ทําการยักยอกทรัพย์ จํานวนกว่า ๒๐๐ บัญชี
จึงไม่สามารถจ่ายเงินต้นคืนและดอกเบี้ยคืนให้แก่สมาชิกได้
โดยมีผู้เสียหาย จํานวน ๒๕๐ ราย มูลค่าความเสียหายมากกว่า ๓ - ๔ ล้านบาท
รองปลัดกระทรวงยุติธรรม กล่าวว่า จะนําเรื่องดังกล่าวนําเสนอต่อที่ประชุมกองทุนยุติธรรม
เพื่อพิจารณาให้ความช่วยเหลือค่าทนายความในการฟ้องร้องคดีแพ่งและคดีอาญา
สําหรับผู้ที่สงสัยว่า ตนเองอาจจะถูกสหกรณ์ดังกล่าวฉ้อโกงสามารถติดต่อเพื่อร้องขอความเป็นธรรม
ได้ที่สํานักงานยุติธรรมจังหวัด และศูนย์บริการร่วมกระทรวงยุติธรรม
รัฐบาลไทย-ข่าวทำเนียบรัฐบาล-นายกรัฐมนตรีเร่งแก้ปัญหาอ่างเก็บน้ำห้วยเสนง ให้พอเพียงต่อการอุปโภค บริโภคของประชาชน
วันอังคารที่ 13 สิงหาคม 2562
นายกรัฐมนตรีเร่งแก้ปัญหาอ่างเก็บน้ําห้วยเสนง ให้พอเพียงต่อการอุปโภค บริโภคของประชาชน
ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมได้แถลงแก่สื่อมวลชนถึงสถานการณ์น้ําในอ่างเก็บน้ําห้วยเสนง
วันนี้ (13 ส.ค. 62) เวลา 12.30น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมได้แถลงแก่สื่อมวลชนถึงสถานการณ์น้ําในอ่างเก็บน้ําห้วยเสนง ซึ่งเป็นแหล่งน้ําดิบสําหรับผลิตน้ําประปาให้กับประชาชนจังหวัดสุรินทร์ว่า ที่ผ่านมาน้ํามีปริมาณน้อยเนื่องจากฝนไม่ตก ขณะนี้ได้รับรายงานจากกรมชลประทานแล้วว่า อ่างเก็บน้ําดังกล่าว มีน้ําไหลเข้ามาเพิ่มอีกอย่างต่อเนื่องเพียงพอต่อการผลิตน้ําประปาในแต่ละวัน คือ 30,000 ลูกบาศก์เมตร
นอกจากนี้ ยังให้รถบรรทุกนําน้ําเข้าช่วยเหลือประชาชนในพื้นที่ที่ยังขาดแคลนน้ํา วานนี้ (12 ส.ค.62) นายอนุทิน ชาญวีรกุล รองนายกรัฐมนตรีและรัฐมนตรีกระทรวงสาธารณสุข ก็ได้ลงไปยังพื้นที่ ติดตามการแก้ไขปัญหาในเบื้องต้นแล้ว โดยแนวทางที่เร็วที่สุดคือการใช้รถบรรทุกน้ําจํานวนมากทยอยส่งน้ําเข้าไปช่วยเหลือ เพื่อให้ชาวบ้านและประชาชนมีน้ําเพียงพอต่อการอุปโภคและบริโภค พร้อมกันนี้ นายกรัฐมนตรี ยังสั่งบูรณาการทํางานของหน่วยงานพัฒนาได้ร่วมกับกระทรวงทรัพยากรธรรมชาติและสิ่งแวดล้อม ทําการขุดขุดเจาะน้ําบาดาลเพิ่มอีก 8 บ่อ เพื่อแก้ปัญหาเรื่องน้ํากิน น้ําใช้ให้เพียงพอสําหรับประชาชน
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ตั้งคณะกรรมการสอบข้อเท็จจริง การตรวจวินิจฉัยการติดเชื้อเอชไอวี พร้อมให้ศูนย์สันติวิธีกระทรวงสาธารณสุข ดูแลต่อเนื่อง
วันจันทร์ที่ 5 มิถุนายน 2560
สธ.ตั้งคณะกรรมการสอบข้อเท็จจริง การตรวจวินิจฉัยการติดเชื้อเอชไอวี พร้อมให้ศูนย์สันติวิธีกระทรวงสาธารณสุข ดูแลต่อเนื่อง
กระทรวงสาธารณสุข ตั้งคณะกรรมการสอบข้อเท็จจริง กรณีผลการตรวจวินิจฉัยการติดเชื้อเอชไอวีเป็นบวกเมื่อ 17 ปีที่แล้ว พร้อมมอบศูนย์สันติวิธีกระทรวงสาธารณสุขดูแลต่อเนื่อง ขอให้ประชาชนมั่นใจมาตรฐานการตรวจวินิจฉัยในปัจจุบัน
วันนี้ (5 มิถุนายน 2560) ที่กระทรวงสาธารณสุข จ.นนทบุรี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวภายหลังการหารือระหว่างกระทรวงสาธารณสุข ผู้เชี่ยวชาญ ผู้ได้รับผลกระทบจากการตรวจวินิจฉัยการติดเชื้อเอชไอวีและทนายความ ว่า หลังจากที่ได้รับทราบเรื่อง ได้ประสานงานอย่างใกล้ชิดกับ ศ.กิตติคุณ นพ.ประพันธ์ ภานุภาค จากสภากาชาดไทย ทราบว่าผลการตรวจยืนยันศูนย์วิจัยโรคเอดส์ สภากาชาดไทย ระบุว่าไม่ได้ติดเชื้อเอชไอวี ต้องขอแสดงความยินดีและชื่นชมที่สามารถผ่านการใช้ชีวิตช่วงนั้นมาแล้ว ต่อไปจะสามารถทําประโยชน์กับสังคมได้อย่างเต็มที่
จากการหารือกัน ได้ข้อสรุปดังนี้ 1.เพื่อให้เกิดประโยชน์ต่อสังคม กระทรวงสาธารณสุขจะตั้งคณะกรรมการสอบข้อเท็จจริง โดยมี ศ.กิตติคุณ นพ.ประพันธ์ ภานุภาค ร่วมเป็นคณะกรรมการ ถึงผลการตรวจวินิจฉัยการติดเชื้อเอชไอวีของท่านนี้ ที่ได้ผลลบในปัจจุบัน แต่ผลการตรวจเมื่อ 17 ปีที่แล้วได้ผลบวก ซึ่งต้องกลับไปดูมาตรฐานการตรวจในขณะนั้น แต่ไม่ใช่การเทียบเคียงกับมาตรฐานในปัจจุบัน
ทั้งนี้ ต้องชี้แจงเบื้องต้นว่า ปัจจุบันและเมื่อ17 ปีที่ผ่านมาการตรวจวินิจฉัยมีความแตกต่างกันแน่นอน ปัจจุบันผลบวกลวงพบได้เพียง 1 ในล้าน ขอให้ประชาชนมั่นใจมาตรฐานการตรวจวินิจฉัยในปัจจุบัน 2.การเยียวยา ได้มอบให้ท่านปลัดกระทรวงสาธารณสุขสั่งการให้ผู้ตรวจราชการเขตสุขภาพที่ 7 และศูนย์สันติวิธีสาธารณสุขรับเรื่องไว้ พร้อมนัดหารือกันในรายละเอียดต่อไป
“ขอให้ผู้ได้รับผลกระทบท่านนี้ เป็นตัวอย่างแก่สังคมไทย ที่จะไม่ตีตราหรือรังเกียจผู้ติดเชื้อ โรคนี้ไม่ได้ติดต่อกันง่ายๆ ควรให้โอกาสแก่ผู้ติดเชื้อได้ใช้ชีวิตอยู่ในสังคมอย่างปกติ” ศ.คลินิก เกียรติคุณ นพ.ปิยะสกลกล่าว
************************ 5 มิถุนายน 2560
รัฐบาลไทย-ข่าวทำเนียบรัฐบาล-ถอดเทปคำแถลงประกอบงบประมาณรายจ่าย ประจำปีงบประมาณ พ.ศ. 2561 พลเอก ประยุทธ์  จันทร์โอชา นายกรัฐมนตรี แถลงต่อสภานิติบัญญัติแห่งชาติ วันพฤหัสบดีที่ 8 มิถุนายน พุทธศักราช 2560
วันจันทร์ที่ 12 มิถุนายน 2560
ถอดเทปคําแถลงประกอบงบประมาณรายจ่าย ประจําปีงบประมาณ พ.ศ. 2561 พลเอก ประยุทธ์  จันทร์โอชา นายกรัฐมนตรี แถลงต่อสภานิติบัญญัติแห่งชาติ วันพฤหัสบดีที่ 8 มิถุนายน พุทธศักราช 2560
นายกรัฐมนตรี แถลงต่อสภานิติบัญญัติแห่งชาติ วันพฤหัสบดีที่ 8 มิถุนายน พุทธศักราช 2560
รัฐบาลไทย-ข่าวทำเนียบรัฐบาล- กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่าย แก่จำเลยในคดีอาญา ครั้งที่ ๔/๒๕๖๓
วันเสาร์ที่ 2 พฤษภาคม 2563
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่าย แก่จําเลยในคดีอาญา ครั้งที่ ๔/๒๕๖๓
กระทรวงยุติธรรม ประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่าย
แก่จําเลยในคดีอาญา ครั้งที่ ๔/๒๕๖๓
นวันพฤหัสบดีที่ ๓๐ เมษายน ๒๕๖๓ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๔/๒๕๖๓
ในระบบประชุมทางไกลผ่านจอภาพ (Video Conference)
โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ
พร้อมด้วยคณะกรรมการผู้ทรงคุณวุฒิ เข้าร่วมฯ
เพื่อทราบการสรุปประมวลผลสถิติการช่วยเหลือเยียวยาผู้เสียหาย และจําเลยในคดีอาญา
พ.ศ.๒๕๖๓ จนถึงปัจจุบัน รายงานผลการอุทธรณ์การพิจารณาตามคําพิพากษาศาลอุทธรณ์
รายงานผลการติดตามให้ความช่วยเหลือผู้เสียหายคดีความผิดเกี่ยวกับเพศ
ตามข้อสั่งการของคณะกรรมการ
รวมทั้งพิจารณากรณีเรื่องสืบเนื่อง กรณีผู้เสียหายอุทธรณ์คําวินิจฉัยคณะอนุกรรมการ
จํานวน ๓๑ เรื่อง
กรณีจําเลย จํานวน ๕๗ เรื่อง และข้อเสนอทบทวนแนวทางการพิจารณาค่าตอบแทน
ผู้เสียหายและค่าทดแทนและค่าใช้จ่ายแก่จําเลยในคดีอาญา
รัฐบาลไทย-ข่าวทำเนียบรัฐบาล-กรมควบคุมโรค เผยไทยเฝ้าระวังและติดตามรอยโรคผิวหนังบริเวณนิ้วเท้าที่พบในผู้ป่วยโรคโควิด-19 ในต่างประเทศ [กระทรวงสาธารณสุข]
วันอาทิตย์ที่ 10 พฤษภาคม 2563
กรมควบคุมโรค เผยไทยเฝ้าระวังและติดตามรอยโรคผิวหนังบริเวณนิ้วเท้าที่พบในผู้ป่วยโรคโควิด-19 ในต่างประเทศ [กระทรวงสาธารณสุข]
กรมควบคุมโรค เผยไทยเฝ้าระวังและติดตามรอยโรคผิวหนังบริเวณนิ้วเท้าที่พบในผู้ป่วยโรคโควิด-19 ในต่างประเทศ
กรมควบคุมโรค กระทรวงสาธารณสุข เผยประเทศไทยเฝ้าระวังและติดตามรอยโรคผิวหนังบริเวณนิ้วเท้าที่มีลักษณะเป็นตุ่มบวมแดงเข้มจนถึงม่วงที่พบในต่างประเทศ และอาจเกี่ยวข้องกับโรคโควิด-19 ซึ่งกรณีดังกล่าวเป็นการตั้งข้อสังเกตในเบื้องต้นและยังไม่มีหลักฐานเชิงประจักษ์ที่ยืนยันว่าเป็นอาการแสดงที่เฉพาะเจาะจงของผู้ป่วยโรคโควิด-19 แต่อย่างใด
วันนี้ (10 พฤษภาคม 2563) นายแพทย์พรชัย จิระชนากุล นายแพทย์ทรงคุณวุฒิ กรมควบคุมโรค กล่าวถึงกรณีที่มีรายงายข่าวในต่างประเทศว่าพบรอยโรคผิวหนังบริเวณนิ้วเท้าที่มีลักษณะเป็นตุ่มบวมแดงเข้มจนถึงม่วงในผู้ป่วยโรคโควิด-19 บางราย และอาจเป็นอาการแสดงของโรคโควิด-19 นั้น กรมควบคุมโรค ขอให้ข้อมูลว่าจากการตรวจสอบในเบื้องต้นพบว่า รายงานดังกล่าวเป็นการให้ข้อสังเกตในเบื้องต้นและยังไม่มีหลักฐานเชิงประจักษ์ยืนยันว่ารอยโรคที่ผิวหนังดังกล่าวเป็นอาการแสดงที่บ่งชี้ว่าผู้ป่วย ป่วยเป็นโรคโควิด-19 เท่านั้น ยังคงต้องอาศัยประวัติและอาการอื่นๆ ของผู้ป่วยมาพิจารณาร่วมด้วย ซึ่งข้อสังเกตที่พบอาการแสดงดังกล่าวในต่างประเทศ อาจเกี่ยวข้องกับการที่มีรายงานว่าผู้ป่วยโควิด-19 มีความผิดปกติที่หลอดเลือดร่วมด้วย
อย่างไรก็ตาม โรคโควิด-19 เป็นโรคติดต่อที่เกิดจากเชื้อไวรัสชนิดหนึ่ง ซึ่งปัจจุบันได้มีการรายงานการพบความผิดปกติทางผิวหนังได้หลายรูปแบบ เช่น ผิวหนังมีผื่นแดง จุดเลือดออก ผื่นบวมแดงคล้ายโรคลมพิษ ตุ่มน้ําคล้ายโรคสุกใส และการอักเสบของผิวหนังที่เกิดจากการหดและขยายตัวของหลอดเลือด รวมถึงอาจมีอาการทางผิวหนังจากสาเหตุอื่นๆ ได้ เช่น ผื่นแพ้ยาหรือผลข้างเคียงการใช้ยาบางชนิดในการรักษา ซึ่งอาจจะส่งผลให้ผิวหนังมีลักษณะคล้ําขึ้นได้ เป็นต้น
นายแพทย์พรชัย กล่าวอีกว่า สําหรับลักษณะรอยโรคผิวหนังบริเวณนิ้วเท้าที่เป็นตุ่มบวมแดงเข้มจนถึงม่วงนั้น จากการดูแลรักษาผู้ป่วยโรคโควิด-19 ของสถาบันบําราศนราดูร กรมควบคุมโรค นับจนถึงปัจจุบันนี้ ยังไม่พบผู้ป่วยที่มีลักษณะอาการแสดงดังกล่าว แต่ได้มีการเฝ้าระวังและสังเกตอาการแสดงของผู้ป่วยทุกรายมาอย่างต่อเนื่อง ทั้งนี้ หากประชาชนมีอาการผิดปกติทางผิวหนัง ร่วมกับอาการไข้ ไอ เจ็บคอ หรืออาการทางระบบทางเดินหายใจอื่นๆ ควรรีบมาพบแพทย์ เพื่อรับการตรวจวินิจฉัยที่ถูกต้องและได้รับการรักษาที่เหมาะสม ต่อไป
********************************
ข้อมูลจาก: สถาบันบําราศนราดูร กรมควบคุมโรค
วันที่ 10 พฤษภาคม 2563
รัฐบาลไทย-ข่าวทำเนียบรัฐบาล-ผู้ตรวจราชการกระทรวงฯ เข้าร่วม การประชุมคณะกรรมการด้านเทคโนโลยีสารสนเทศและการสื่อสาร และวิทยาศาสตร์ เทคโนโลยีและนวัตกรรม สมัยที่ ๓
วันพฤหัสบดีที่ 20 สิงหาคม 2563
ผู้ตรวจราชการกระทรวงฯ เข้าร่วม การประชุมคณะกรรมการด้านเทคโนโลยีสารสนเทศและการสื่อสาร และวิทยาศาสตร์ เทคโนโลยีและนวัตกรรม สมัยที่ ๓
ผู้ตรวจราชการกระทรวงฯ เข้าร่วม การประชุมคณะกรรมการด้านเทคโนโลยีสารสนเทศและการสื่อสาร และวิทยาศาสตร์ เทคโนโลยีและนวัตกรรม สมัยที่ ๓
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในนามผู้แทนกระทรวงดิจิทัลเพื่อเศรษฐกิจและสังคม ให้เกียรติเข้าร่วมการประชุมคณะกรรมการด้านเทคโนโลยีสารสนเทศและการสื่อสาร และวิทยาศาสตร์ เทคโนโลยีและนวัตกรรม สมัยที่ ๓ (Third Session of the Committee on Information and Communication Technology, Science, Technology and Innovation) ซึ่งจัดขึ้นโดยคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (เอสแคป) เพื่อแบ่งปันประสบการณ์และหารือเชิงนโยบาย ในด้านเทคโนโลยีสารสนเทศและการสื่อสาร (ICT) และด้านวิทยาศาสตร์ เทคโนโลยี และนวัตกรรม (STI) รวมทั้งกําหนดประเด็นสําคัญในการจัดทํานโยบายสําหรับภูมิภาคเอเชียและแปซิฟิก และให้ข้อเสนอแนะเกี่ยวกับแผนงานของฝ่ายเลขานุการฯ ในรูปแบบการประชุมผสมผสานระหว่างการประชุม ณ ESCAP Hall ศูนย์การประชุมสหประชาชาติ (in-person) และการประชุมผ่านระบบการประชุมทางไกล ระหว่างวันที่ ๑๙ - ๒๐ สิงหาคม ๒๕๖๓ ณ ศูนย์การประชุมสหประชาชาติ โดยผู้ตรวจราชการกระทรวงฯ ได้ให้ข้อคิดเห็นและข้อเสนอแนะต่อที่ประชุมในประเด็นเกี่ยวกับความร่วมมือระหว่างประเทศสมาชิกเอสแคป ในการรับมือต่อสถานการณ์แพร่ระบาดของเชื้อไวรัสโคโรนา 2019 อาทิ การแลกประสบการณ์ โดยเฉพาะด้านนโยบาย การใช้เทคโนโลยีดิจิทัลในการรับมือกับสถานการณ์ดังกล่าว รวมถึงการตระหนักถึงการใช้เทคโนโลยีดิจิทัล พร้อมกันนี้ ได้เสนอแนะให้คณะกรรมการพิจารณาการให้ความสําคัญในด้านการลงทุนโครงสร้างพื้นฐาน ด้านเทคโนโลยีสารสนเทศและการสื่อสารและเทคโนโลยีดิจิทัล โดยเฉพาะในพื้นที่ห่างไกล เพื่อสร้างความเท่าเทียมอย่างทั่วถึง และเพื่อให้สามารถเตรียมพร้อมรับมือสถานการณ์วิกฤตเช่นที่ทั่วโลกกําลังประสบอยู่ ณ ศูนย์ประชุมแห่งสหประชาชาติ United Nations Convention Center (UNCC) Bangkok เขตพระนคร กรุงเทพฯ เมื่อวันที่ 19 สิงหาคม 2563
*******************
รัฐบาลไทย-ข่าวทำเนียบรัฐบาล-ผู้เสียภาษีมั่นใจได้ภาษีคืนไว สรรพากรคืนผ่านพร้อมเพย์มากกว่า 60 %
วันศุกร์ที่ 10 กุมภาพันธ์ 2560
ผู้เสียภาษีมั่นใจได้ภาษีคืนไว สรรพากรคืนผ่านพร้อมเพย์มากกว่า 60 %
เดือนแรกของการยื่นแบบแสดงรายการภาษีเงินได้บุคคลธรรมดาปีภาษี 2559 กรมสรรพากรเผยจํานวนผู้ยื่นแบบทางอินเทอร์เน็ตสูงถึงร้อยละ 85  และขอคืนภาษีผ่านพร้อมเพย์สูงถึงร้อยละ 60 ส่วนผู้ที่ยังไม่ได้ยื่นแบบอีกเกือบ 10 ล้านราย
เดือนแรกของการยื่นแบบแสดงรายการภาษีเงินได้บุคคลธรรมดาปีภาษี 2559 กรมสรรพากรเผยจํานวนผู้ยื่นแบบทางอินเทอร์เน็ตสูงถึงร้อยละ 85 และขอคืนภาษีผ่านพร้อมเพย์สูงถึงร้อยละ 60 ส่วนผู้ที่ยังไม่ได้ยื่นแบบอีกเกือบ 10 ล้านราย แนะให้ยื่นทางอินเทอร์เน็ตเพราะสะดวก รวดเร็ว ยื่นได้ 24 ชั่วโมง
นายสมชาย แสงรัตนมณีเดช รองอธิบดีกรมสรรพากร ในฐานะโฆษกกรมสรรพากร เปิดเผยว่า “ขณะนี้เป็นช่วงระยะเวลาของการยื่นแบบแสดงรายการภาษีเงินได้บุคคลธรรมดา ภ.ง.ด.90 และ ภ.ง.ด.91 ปีภาษี 2559 ซึ่งเริ่มตั้งแต่วันที่ 1 มกราคม – วันที่ 31 มีนาคม 2560 และหากเป็นการยื่นทางอินเทอร์เน็ต จะได้รับการขยายเวลาออกไปอีก 8 วัน จากรายงานการรับแบบแสดงรายการในระบบของกรมสรรพากรพบว่าถึงขณะนี้ (6 กพ.60) มีผู้ยื่นแบบ ฯ แล้วรวม 1,221,162 ฉบับ เป็นการยื่นทางอินเทอร์เน็ต 1,050,018 ฉบับ ยื่นด้วยแบบ กระดาษ จํานวน 171,144 ฉบับ (ยื่นแบบทางอินเทอร์เน็ตสูงถึงร้อยละ 85.99 ) มีผู้ขอคืนภาษีจํานวน 725,862 ราย กรมสรรพากรอนุมัติคืนภาษีให้แล้ว 377,052 ราย เป็นการขอคืนภาษีผ่านพร้อมเพย์จํานวน 226,968 ราย (คิดเป็นร้อยละ 60.20 ) แสดงให้เห็นว่าผู้เสียภาษีมีความมั่นใจในการคืนภาษีผ่านพร้อมเพย์ เพราะสะดวก รวดเร็วกว่าการคืนภาษีแบบเดิมรวมทั้งไม่ต้องเสียเวลาและค่าใช้จ่ายในการนําเช็คไปเข้าบัญชี ทั้งนี้ สําหรับผู้ที่ยังไม่ได้ยื่นแบบอีกเกือบ 10 ล้านราย กรมสรรพากรขอแนะนําให้ท่านยื่นแบบทางอินเทอร์เน็ตที่ www.rd.go.th หรือยื่นผ่านสมาร์ทโฟนด้วย RD Smart Tax Application เพราะกรม ฯ ได้พัฒนาระบบบริการยื่นแบบให้มีความสะดวกและง่ายต่อการใช้งาน พร้อมโปรแกรมช่วยให้การคํานวณภาษีเป็นไปอย่างแม่นยํา ถูกต้องและรวดเร็ว ส่วนผู้ที่ถูกหักภาษี ณ ที่จ่ายไว้เกิน ขอให้ลงทะเบียนสมัครพร้อมเพย์ด้วยเลขประจําตัวประชาชน 13 หลัก ก่อนการยื่นแบบ ฯ ก็จะช่วยให้ได้รับเงินภาษีคืนรวดเร็วขึ้นกว่าเดิมด้วย”
สําหรับผู้ที่มีข้อสงสัยสามารถสอบถามเพิ่มเติมได้ที่สํานักงานสรรพากรพื้นที่ทุกพื้นที่และศูนย์สารนิเทศสรรพากร โทร.1161
กรมสรรพากร เต็มที่ เต็มใจ ให้ประชาชน
สํานักบริหารกลาง ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รองปลัดวรวรรณฯ เปิดการสัมมนาเชิงปฏิบัติการ ITA ประจำปีงบประมาณ พ.ศ. 2563
วันศุกร์ที่ 7 กุมภาพันธ์ 2563
รองปลัดวรวรรณฯ เปิดการสัมมนาเชิงปฏิบัติการ ITA ประจําปีงบประมาณ พ.ศ. 2563
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ "กรอบแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สํานักงานอุตสาหกรรมจังหวัด 76 จังหวัด  ประจําปีงบประมาณ พ.ศ. 2563”  ณ โรงแรมเซ็นจูรี่ พาร์ค
วันนี้ (7 กุมภาพันธ์ 2563) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ "กรอบแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) สํานักงานอุตสาหกรรมจังหวัด 76 จังหวัด ประจําปีงบประมาณ พ.ศ. 2563” เพื่อสร้างความรู้ ความเข้าใจเกี่ยวกับกรอบแนวทางการประเมินฯ การจัดทําแบบสํารวจหลักฐานเชิงประจักษ์ ( Evidence-Based Integrity and Transparency Assessment : EBIT) เพื่อนําไปสู่การพัฒนาการพัฒนาองค์กรที่มีประสิทธิภาพตามหลักธรรมาภิบาล ณ โรงแรมเซ็นจูรี่ พาร์คกรุงเทพฯ #กระทรวงอุตสาหกรรม #การสัมมนาเชิงปฏิบัติการ ITA
รัฐบาลไทย-ข่าวทำเนียบรัฐบาล-รมว.มท. ปลื้มงาน OTOP CITY 2016 ของขวัญภูมิปัญญาไทยใต้ร่มพระบารมี ยอดจำหน่าย 9 วัน ทะลุ 1,042 ล้าน สร้างรายได้กระจายลงสู่ชุมชน ส่งความสุขแก่พี่น้องประชาชนต้อนรับปีใหม่
วันอังคารที่ 27 ธันวาคม 2559
รมว.มท. ปลื้มงาน OTOP CITY 2016 ของขวัญภูมิปัญญาไทยใต้ร่มพระบารมี ยอดจําหน่าย 9 วัน ทะลุ 1,042 ล้าน สร้างรายได้กระจายลงสู่ชุมชน ส่งความสุขแก่พี่น้องประชาชนต้อนรับปีใหม่
รมว.มท. ปลื้มความสําเร็จการจัดงาน OTOP CITY 2016 ของขวัญภูมิปัญญาไทยใต้ร่มพระบารมี ยอดจําหน่าย 9 วัน ทะลุ 1,042 ล้าน สร้างรายได้กระจายลงสู่ชุมชน ส่งความสุขแก่พี่น้องประชาชนต้อนรับปีใหม่
วันนี้ (27 ธ.ค.59) พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทย โดยกรมการพัฒนาชุมชน ได้จัดงาน “OTOP CITY 2016 ของขวัญภูมิปัญญาไทย ใต้ร่มพระบารมี” ในระหว่างวันที่ 18 – 26 ธันวาคม 2559 ณ ชาเลนเจอร์ 1–3 IMPACT เมืองทองธานี เพื่อจัดแสดงและจําหน่ายสินค้าโอทอป ซึ่งถือเป็นงานส่งเสริมการตลาดที่ยิ่งใหญ่ที่สุดในรอบปี โดยรวบรวมสุดยอดผลิตภัณฑ์โอทอป จากทั่วประเทศกว่า 10,000 รายการ มาจําหน่ายรวมกว่า 3,000 บูธ
ซึ่งภายหลังการจัดงานเมื่อวันที่27 ธันวาคม 2559 กระทรวงมหาดไทยได้สรุปภาพรวมการจัดงานตลอด 9 วัน ของการจัดแสดงและจําหน่ายสินค้าโอทอปได้รับการตอบรับอย่างดีมากจากพี่น้องประชาชน มีผู้เข้าเยี่ยมชมและเลือกซื้อสินค้าภายในงานกว่า 5 แสนคน มียอดจําหน่ายรวมกว่า 1,042 ล้านบาท โดยแบ่งเป็นยอดจําหน่ายภายในงานจํานวน 940,282,280 บาท ยอดสั่งซื้อจํานวน 102,390,340 บาท จากยอดจําหน่ายโอทอปนับว่าประสบความสําเร็จตามเป้าหมายที่ตั้งไว้ รวมทั้งแสดงให้เห็นถึงการยอมรับจากตลาดทั้งในและต่างประเทศ
รัฐมนตรีว่าการกระทรวงมหาดไทย กล่าวเพิ่มเติมว่า การจัดงานในครั้งนี้ได้ช่วยกระตุ้นเศรษฐกิจและการใช้จ่ายภาคประชาชนตามนโยบายรัฐบาล และที่สําคัญคือเม็ดเงินกว่า 1,042 ล้านบาท ได้กระจายลงไปสู่ชุมชน สร้างการหมุนเวียนและกระจายรายได้ไปสู่พี่น้องประชาชน OTOP ทั่วประเทศตามเป้าหมายของกระทรวงมหาดไทยและรัฐบาล ในนามของกระทรวงมหาดไทยต้องขอขอบคุณพี่น้องประชาชนที่ได้ร่วมอุดหนุนซื้อสินค้า OTOP ภายในงาน และได้ซื้อสินค้าโอทอปไปเป็นของขวัญปีใหม่ และขอขอบคุณทุกภาคส่วนทั้งภาคเอกชน ภาคีเครือข่าย ผู้ประกอบการทุกจังหวัดทุกฝ่าย ที่ช่วยกันสนับสนุนสินค้าชุมชนเป็นอย่างดี ซึ่งหลังจากนี้ กระทรวงมหาดไทย จะได้นําผลการจําหน่ายผลิตภัณฑ์และความคิดเห็นของพี่น้องประชาชนไปใช้ในการต่อยอดและพัฒนาสินค้าและบริการของผลิตภัณฑ์ OTOP ซึ่งเป็นสินค้าของคนไทยให้มีความหลากหลาย มีคุณภาพ มีการตลาดเชิงรุก ตรงตามความต้องการของผู้บริโภคทั้งตลาดในประเทศ และต่างประเทศมากยิ่งขึ้น.
ครั้งที่ 248/2559
รัฐบาลไทย-ข่าวทำเนียบรัฐบาล-บก.เพิ่มเติมรายการยาในระบบ OCPA สำหรับผู้มีสิทธิและบุคคลในครอบครัว ที่ป่วยด้วยโรคมะเร็งและโลหิตวิทยา ให้สามารถเบิกจ่ายตรงได้
วันจันทร์ที่ 22 มิถุนายน 2563
บก.เพิ่มเติมรายการยาในระบบ OCPA สําหรับผู้มีสิทธิและบุคคลในครอบครัว ที่ป่วยด้วยโรคมะเร็งและโลหิตวิทยา ให้สามารถเบิกจ่ายตรงได้
กรมบัญชีกลางห่วงใย ใส่ใจคุณภาพชีวิตผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา ได้ปรับปรุงหลักเกณฑ์การเบิกจ่ายตรงค่ารักษาพยาบาล เพิ่มเติมรายการยา Pertuzumab ในระบบ OCPA  ซึ่งใช้รักษามะเร็งเต้านม ให้สามารถเบิกจ่ายตรงได้
กรมบัญชีกลางห่วงใย ใส่ใจคุณภาพชีวิตผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา ได้ปรับปรุงหลักเกณฑ์การเบิกจ่ายตรงค่ารักษาพยาบาล เพิ่มเติมรายการยา Pertuzumab ในระบบ OCPA ซึ่งใช้รักษามะเร็งเต้านม ให้สามารถเบิกจ่ายตรงได้ เพื่อลดภาระให้ผู้มีสิทธิและบุคคลในครอบครัวไม่ต้องทดรองจ่ายเงินไปก่อน ดีเดย์ 1 ก.ค. 63 เป็นต้นไป
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ปัจจุบันผู้มีสิทธิและบุคคลในครอบครัวจํานวนมากป่วยด้วยโรคมะเร็งและโลหิตวิทยา ซี่งการรักษาพยาบาลในแต่ละครั้งมีค่าใช้จ่ายสูง ยาบางชนิดไม่สามารถเบิกจ่ายตรงได้ ทําให้ผู้มีสิทธิและบุคคลในครอบครัวต้องสํารองเงินจ่ายไปก่อน กรมบัญชีกลางโดยคณะทํางานพิจารณาแนวทางปรับปรุงและพัฒนาระบบเบิกจ่ายค่ายากลุ่มโรคที่มีค่าใช้จ่ายสูง จึงได้ดําเนินการเพิ่มเติมรายการยาสําหรับรักษาโรคมะเร็งและโลหิตวิทยา ในโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) อย่างต่อเนื่อง เพื่อบรรเทาภาระให้กับผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยาให้สามารถเบิกจ่ายตรงได้ โดยไม่ต้องทดรองจ่ายเงินไปก่อน ซึ่งล่าสุดได้เพิ่มเติมรายการยาในระบบ OCPA อีก 1 รายการ ได้แก่ ยา Pertuzumab เพื่อใช้สําหรับการรักษาโรคมะเร็งเต้านม เริ่มใช้สิทธิได้ตั้งแต่วันที่ 1 กรกฎาคม 2563 เป็นต้นไป
“ผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา และแพทย์ผู้ทําการรักษามีแผนการรักษาด้วยยาดังกล่าว ให้ดําเนินการลงทะเบียนขออนุมัติการใช้ยาในระบบ OCPA ณ สถานพยาบาลก่อนจึงจะสามารถใช้สิทธิเบิกจ่ายตรงได้ ซึ่งปัจจุบันระบบ OCPA มีรายการยาสําหรับการรักษาโรคมะเร็งและโลหิตวิทยาที่เบิกจ่ายตรงได้ จํานวนทั้งสิ้น 21 รายการ และ 35 เงื่อนไขข้อบ่งชี้ ทั้งนี้ กรมบัญชีกลางยังคงปรับปรุงแนวทางการรักษาโรคมะเร็งและโลหิตวิทยาอย่างต่อเนื่อง เพื่อให้ผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา สามารถเข้าถึงการรักษา ได้รับการรักษาที่มีคุณภาพ และเกิดประโยชน์สูงสุด” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-รมต.นร. ออมสินฯ รับมอบเงินบริจาคช่วยเหลือผู้ประสบภัยน้ำท่วม
วันศุกร์ที่ 4 สิงหาคม 2560
รมต.นร. ออมสินฯ รับมอบเงินบริจาคช่วยเหลือผู้ประสบภัยน้ําท่วม
รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ
วันนี้ (3 สิงหาคม 60) เวลา 10.30 น. ณ ศูนย์รับบริจาคช่วยเหลือผู้ประสบภัยน้ําท่วม สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินบริจาคช่วยเหลือผู้ประสบภัยน้ําท่วมที่ภาคอีสานและภาคเหนือ จํานวน 2 ราย ดังนี้
1. ตัวแทนนักศึกษาหลักสูตรผู้บริหารระดับสูงด้านวิทยาการพลังงาน รุ่นที่ 3 (วพน.3) จํานวนเงิน 300,000 บาท
2. ตัวแทนคณะนักศึกษาหลักสูตรการบริหารจัดการความมั่นคงขั้นสูง รุ่นที่ 6 สมาคมวิทยาลัยป้องกันราชอาณาจักร (สวปอ.มส.6) จํานวนเงิน 500,000 บาท เพื่อนําไปช่วยเหลือผู้ประสบภัย น้ําท่วมที่ภาคอีสานและภาคเหนือ
โอกาสนี้ รัฐมนตรีประจําสํานักนายกรัฐมนตรี ได้แสดงความขอบคุณผู้บริจาคเงินสมทบทุนช่วยเหลือผู้ประสบภัยน้ําท่วม พร้อมกล่าวว่า รัฐบาลจะนําเงินบริจาคดังกล่าวให้กับศูนย์ช่วยเหลือประชาชนประสบภัยน้ําท่วมที่รัฐบาลได้จัดตั้งขึ้นมา เพื่อเป็นศูนย์กลางการรับบริจาคของประชาชนที่ต้องการช่วยเหลือผู้ประสบภัยน้ําท่วม พร้อมเชิญชวนประชาชน หน่วยงานราชการ และรัฐวิสาหกิจ ได้ร่วมกันบริจาคเงินช่วยเหลือประชาชนผู้ประสบอุทกภัยได้ที่กองทุนช่วยเหลือผู้ประสบสาธารณภัย ของสํานักงานปลัดสํานักนายกรัฐมนตรี ผ่านบัญชี067-0-06895-0 ธนาคารกรุงไทย สาขาทําเนียบรัฐบาล
สําหรับผู้ที่บริจาคเงินเพื่อช่วยเหลือผู้ประสบอุทกภัย กรณีบุคคลธรรมดา สามารถนําเงินที่บริจาคไปหักลดหย่อนในการคํานวณภาษีเงินได้บุคคลธรรมดาได้เท่าที่บริจาค แต่ไม่เกินร้อยละสิบของเงินได้สุทธิ กรณีบริษัทหรือห้างหุ้นส่วนนิติบุคคล สามารถนําเงินหรือมูลค่าทรัพย์สินที่บริจาคไปหักเป็นรายจ่ายในการคํานวณกําไรสุทธิได้เท่าที่บริจาค แต่ไม่เกินร้อยละ 2 ของกําไรสุทธิ
ทั้งนี้ วันศุกร์ที่ 4 สิงหาคม 2560 รัฐบาลจะจัดรายการพิเศษเพื่อรับบริจาคเงินช่วยเหลือประชาชนผู้ประสบอุทกภัยขึ้น ณ ตึกสันติไมตรี (หลังนอก) ทําเนียบรัฐบาล ตั้งแต่เวลา 18.00 น. โดยจะมีการถ่ายทอดสดผ่านทางสถานีโทรทัศน์ช่อง 9 อสมท. และสถานีวิทยุโทรทัศน์แห่งประเทศไทย (NBT)
.....................................
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-ทส.ร่วมกิจกรรมวันพ่อแห่งชาติ ประจำปี 2562
วันศุกร์ที่ 6 ธันวาคม 2562
ทส.ร่วมกิจกรรมวันพ่อแห่งชาติ ประจําปี 2562
กระทรวงทรัพยากรธรรมชาติและสิ่งแวดล้อม ร่วมกิจกรรมการจัดงานวันพ่อแห่งชาติ ประจําปี 2562 เนื่องในโอกาสวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมทั้งเป็นวันชาติ และเป็นวันพ่อแห่งชาติ เพื่อน้อมรําลึกในพร
ทส.ร่วมกิจกรรมวันพ่อแห่งชาติ ประจําปี 2562
กระทรวงทรัพยากรธรรมชาติและสิ่งแวดล้อม ร่วมกิจกรรมการจัดงานวันพ่อแห่งชาติ ประจําปี 2562 เนื่องในโอกาสวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมทั้งเป็นวันชาติ และเป็นวันพ่อแห่งชาติ เพื่อน้อมรําลึกในพระมหากรุณาธิคุณ อย่างหาที่สุดมิได้
วานนี้ (5 ธันวาคม 2562) เวลา 07.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูง ร่วมพิธีทําบุญตักบาตรพระสงฆ์และสามเณร จํานวน 489 รูป  หลังจากนั้นในเวลาประมาณ 07.45 น. ได้ร่วมพิธีถวายพานพุ่มและพิธีถวายบังคม หน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี พลเอก ประยุทธ์ จันทร์โอชา นายกรัฐมนตรี พร้อมภริยา เป็นประธานในพิธี ถวายพานพุ่มในนามนายกรัฐมนตรี และในนามคณะรัฐมนตรี กล่าวถวายราชสดุดีน้อมรําลึกในพระมหากรุณาธิคุณ นําถวายบังคมและหมอบกราบหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ บริเวณท้องสนามหลวง
นอกจากนี้ หน่วยงานในสังกัดกระทรวงทรัพยากรธรรมชาติและสิ่งแวดล้อม ได้ร่วมจัดนิทรรศการ "ปณิธานความดี มีแล้วแบ่งปัน" ซึ่งได้น้อมนําหลักปรัชญาเศรษฐกิจพอเพียง และศาสตร์พระราชา มาสืบสาน รักษา ต่อยอด เผยแพร่องค์ความรู้ให้แก่ประชาชน อาทิ นิทรรศการ การจัดการขยะพลาสติก คนอยู่กับป่า แจกกล้าไม้  การให้ความรู้เกี่ยวกับ พ.ร.บ.สงวนและคุ้มครองสัตว์ป่า การดูแลสัตว์สงวน เป็นต้น
ทั้งนี้  การจัดงานวันพ่อแห่งชาติ ประจําปี 2562 รัฐบาลได้กําหนดจัดขึ้น ระหว่างวันที่ 5-14 ธันวาคม 2562 โดยมีกิจกรรมประกอบด้วย พิธีัถวายพานพุ่มดอกไม้ พิธีถวายบังคม กิจกรรมเฉลิมพระเกียรติและน้อมรําลึกในพระมหากรุณาธิคุณ กิจกรรมอาสาพัฒนาสิ่งแวดล้อมและบําเพ็ญสาธารณประโยชน์ นอกจากนี้ ยังมีการจัดนิทรรศการ  "ปณิธานความดี มีแล้วแบ่งปัน" เป็นการแสดงกิจกรรม CSR  โดยนํากิจกรรมของหน่วยงานภาครัฐและภาคเอกชน ที่ได้น้อมนําหลักปรัชญาเศรษฐกิจพอเพียงและศาสตร์พระราชามา สืบสาน รักษา ต่อยอด เพื่อเผยแพร่องค์ความรู้ให้ประชาชนได้รับรู้อย่างกว้างขวาง และการจัดนิทรรศการ "ชุมชนต้นแบบแห่งความดี วิถีไทยในแบบพ่อ" เป็นการแสดงวิธีชีวิตของชุมชนที่ได้นําแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาใช้ในชุมชนจนประสบความสําเร็จเป็นต้นแบบให้แก่ชุมชนอื่นๆ แบ่งเป็น 4 ภาค ประกอบด้วย ภาคเหนือในหัวข้อ"ป่าและน้ําคืนชีวิต" ภาคใต้ในหัวข้อ "เข้าใจ เข้าถึง พัฒนา" ภาคตะวันออกเฉียงเหนือในหัวข้อ "ชุมชนเข้มแข็ง เกษตรผสมผสาน" และภาคกลางในหัวข้อ "ปรัชญาของเศรษฐกิจพอเพียง" นอกจากนี้ ยังมีกิจกรรมบริการประชาชน การจัดจําหน่ายผลิตภัณฑ์ของชุมชน การแสดงศิลปวัฒนธรรมพื้นบ้าน การสาธิตประกอบอาหารพื้นถิ่น 4 ภาค